---
title: "येदियुरप्पा को कर्नाटक सरकार अस्थिर न करने का मिला आदेश"
layout: item
category: ["politics"]
date: 2019-06-01T10:41:17.047Z
image: 1559385677046yedi.jpg
---
<p>नई दिल्ली: भारतीय जनता पार्टी कर्नाटक ईकाई के अध्यक्ष और राज्य के पूर्व मुख्यमंत्री बीएस येदियुरप्पा ने शनिवार को कहा कि दिल्ली में नेताओं से इस बात के साफ संकेत दिए हैं कि राज्य की कांग्रेस-जेडीएस गठबंधन सरकार को अस्थिर करने के प्रयास में शामिल न रहें।</p>

<p>बीजेपी कर्नाटक चीफ ने बेंगलुरू में कहा- “मैं फौरन दिल्ली से वापस लौटा हूं। हमारे नेताओं ने हमें यह निर्देश दिया है कि किसी भी ऐसी चीज में शामिल न रहूं जिससे राज्य की सरकार अस्थिर हो जाए।”</p>

<p>येदियुरप्पा ने आगे कहा कि पार्टी अगले कुछ समय तक शांत रहेगी। उन्होंने कहा- “हम कुछ समय तक बिल्कुल शांत रहेंगे। वे (कांग्रेस) एक दूसरे के खिलाफ खुद लड़ेंगे और कुछ भी हो सकता है। हमें यह साफ तौर पर कहा गया है कि राज्य में सरकार को अस्थिर न करें।”</p>

<p>इससे पहले, बीएस येदियुरप्पा ने अप्रैल में यह दावा किया था कि लोकसभा चुनाव 2019 में कांग्रेस-जेडीएस की हार होगी। उन्होंने आगे कहा था कि गठबंधन के दोनों के बीच आंतरिक कलह शुरू हो गई है और चुनाव नतीजे आने के बाद स्थिति और बिगड़ जाएगी।</p>